Myne kroon nuwe kampioenDie nuwe mynekampioen. (Foto: Verskaf) Die SA Mynsportvereniging (Samsa) het ’n nuwe kampioen tydens sy afgelope rugbyweek in Welkom gekroon. Harmony het die myneweek onoorwonne afgesluit deur die verdedigende kampioen, Northam van Limpopo, met 30 – 21 in die eindstryd te klop. Dis die eerste keer in 17 jaar dat die Vrystaters dié titel wen. Lonmin het die derde plek ingeneem deur met Tau Lekoa af te reken. In die laaste dag se kragmeting tussen die Sibanye-myne om die vyfde plek, het die goudgrawers oor die platinumdelwers geseëvier. Harmony was die gasheer van die toernooi wat in die Griffons-stadion afgehandel is.